Αριθ. C 206/38 Επίσημη Εφημερίδα των Ευρωπαϊκών Κοινοτήτων 6. 8. 84 
Γνωμοδότηση για ένα σχέδιο ψηφίσματος του Συμβουλίου σχετικά με τη δράση για την 
καταπολέμηση της ανεργίας των γυναικών 
(84/C 206/12) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 65 της 6ης Μαρτίου 1984, σελίδα 8. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο υπέβαλε σύμφωνα με το άρθρο 198 της συνθήκης για την ίδρυση της Ευρωπαϊκής 
Οικονομικής Κοινότητας στις 11 Μαρτίου 1984 αίτηση γνωμοδότησης της ΟΚΕ για το σχέδιο 
ψηφίσματος που αναφέρθηκε παραπάνω. 
Διαδικασία 
Το τμήμα κοινωνικών υποθέσεων στο οποίο ανατέθηκε η επεξεργασία σχετικής γνωμοδότησης 
όρισε την κ. Weber ως εισηγήτρια. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η ΟΚΕ υιοθέτησε τη γνωμοδότηση κατά τη διάρκεια της 217ης συνόδου ολομέλειας της που 
πραγματοποιήθηκε στις 23 και 24 Μαΐου 1984 (συνεδρίαση της 23ης Μαΐου 1984) με 83 ψήφους 
υπέρ, 21 κατά, και 8 αποχές. 
Γενικές παρατηρήσεις 
Η ΟΚΕ επιδοκιμάζει το σχέδιο ψηφίσματος του Συμβου­
λίου για την καταπολέμηση της ανεργίας των γυναικών. 
Έχοντας επίγνωση του γεγονότος ότι η ανεργία των 
γυναικών στην Κοινότητα είναι σημαντικά υψηλότερη 
από την ανεργία των ανδρών και ότι ορισμένες κατηγο­
ρίες (όπως π.χ. νεαρές γυναίκες, ανύπαντρες μητέρες, 
μετανάστριες) έχουν θιγεί ιδιαίτερα, η ΟΚΕ, ήδη στη 
γνωμοδότηση της για την οδηγία που είχε σαν αντικεί­
μενο την ισότητα μεταχείρισης ανδρών και γυναικών ('), 
είχε επιδοκιμάσει το γεγονός ότι η ισότητα ευκαιριών 
ενισχύονταν όσον αφορά τις γυναίκες ακόμη περισσό­
τερο με θετικά μέτρα. 
Αν και η ΟΚΕ συμμερίζεται την άποψη ότι μια προοδευ­
τική μείωση του ποσοστού των άνεργων γυναικών τότε 
(') ΕΕ αριθ. C 408 της 26. 7. 1974, σ. 7: «Εναρμόνιση των νομι­
κών διατάξεων των κρατών μελών σχετικά με την εφαρμογή 
της αρχής, που τίθεται στο άρθρο 119 της συνθήκης ΕΟΚ, 
της ισότητας των αμοιβών για άνδρες και γυναίκες»' 
ΕΕ αριθ. C 286 της 15.12. 1975: «Πραγματοποίηση της 
αρχής της ισότητας μεταχείρισης ανδρών και γυναικών σχε­
τικά με την πρόσβαση σε απασχόληση, την επαγγελματική 
εκπαίδευση και προώθηση καθώς και τις συνθήκες εργα­
σίας»' 
ΕΕ αριθ. C 178 της 15. 7. 1982, σ. 22: «Νέο πρόγραμμα δρά­
σης της Κοινότητας για την ενίσχυση της ισότητας ευκαι­
ριών των γυναικών 1982 - 1986». μόνο μπορεί να έχει επιτυχία όταν η ανεργία μειωθεί στο 
σύνολο της, παρατηρεί ότι: 
— με την εισαγωγή νέων τεχνολογιών καταργούνται 
ιδιαίτερα θέσεις στις οποίες απασχολούνται γυναί­
κες, 
— οι άνεργες γυναίκες βρίσκουν με μεγαλύτερη βραδύ­
τητα από ό,τι οι άνδρες νέα απασχόληση σε περί­
πτωση συγκυριακής αναθέρμανσης, 
— με τα μέτρα λιτότητας στο δημόσιο τομέα έχουν 
καταργηθεί πολλές θέσεις εργασίας σε ιδρύματα, 
όπως νηπιαγωγεία, παιδικοί σταθμοί, βρεφοκομεία 
κλπ. Έτσι η επαγγελματική δραστηριότητα των 
γυναικών δυσχεραίνεται γενικά, 
— οι γυναίκες που για ένα ορισμένο χρονικό διάστημα 
αφιερώθηκαν σε οικογενειακά καθήκοντα, αντιμετω­
πίζουν ιδιαίτερες δυσκολίες για την επανένταξη τους 
στην επαγγελματική ζωή, 
— τα λίγα επαγγέλματα στα οποία ιδιαίτερα πολλές 
νέες και γυναίκες δραστηριοποιούνται επαγγελμα­
τικά έχουν σχετικά κακές προοπτικές για το μέλλον. 
Επομένως, εκτός από γενικά μέτρα για την προώθηση της 
ανάπτυξης, είναι απαραίτητα ειδικά προγράμματα και 
μέτρα για την καταπολέμηση της ανεργίας των γυναικών. 
Αυτά τα μέτρα και προγράμματα πρέπει να λαμβάνουν 
υπόψη τα ειδικά χαρακτηριστικά της ανεργίας των γυναι­
κών αν πρόκειται να έχουν διαρκή επιτυχία. 
Παράλληλα η ΟΚΕ κάνει έκκληση προς το Συμβούλιο να 
εκδώσει γρήγορα την πρόταση οδηγίας που υπέβαλε η 
6. 8. 84 Επίσημη Εφημερίδα των Ευρωπαϊκών Κοινοτήτων Αριθ. C 206/39 
Επιτροπή στα πλαίσια του νέου προγράμματος δράσης 
για ισότητα ευκαιριών. Η πρόταση αυτή αφορά την άδεια 
γονέων και την άδεια για οικογενειακούς λόγους. 
Ειδικές παρατηρήσεις 
Σελίδα 1, προτελευταία φράση 
Η ΟΚΕ προτείνει η φράση αυτή να αντικατασταθεί με 
την ακόλουθη διατύπωση: 
«Η προοδευτική μείωση του ποσοστού των άνεργων 
γυναικών τότε μόνο μπορεί να έχει διαρκή επιτυχία 
όταν εντάσσεται σε μια γενική μείωση της ανερ­
γίας.» 
Σελίδα 1, τελευταία φράση 
Η φράση αυτή πρέπει να διατυπωθεί ως εξής: 
«Προγράμματα και μέτρα που εξυπηρετούν με επιτυ­
χία το σκοπό αυτό πρέπει να λαμβάνουν υπόψη τα 
ειδικά χαρακτηριστικά της ανεργίας των γυναικών 
για να αποφευχθούν αποτυχίες.» 
Σελίδα 2, σημείο 2, δεύτερη περίπτωση 
Η διατύπωση της σχετικής φράσης πρέπει να τροποποιη­
θεί με τον ακόλουθο τρόπο: 
«Δημιουργία ίσων ευκαιριών για γυναίκες και 
άνδρες στην αγορά εργασίας και στον τομέα της 
επαγγελματικής κατάρτισης. Θα πρέπει επίσης να 
ληφθεί ειδικά υπόψη η κατάσταση των γυναικών στο 
πλαίσιο μέτρων για την τόνωση της οικονομίας ή την 
προώθηση της απασχόλησης.» 
Σελίδα 2, σημείο 3.3.1, πρώτη περίπτωση 
Η ΟΚΕ προτείνει μετά τη λέξη «γυναικών» να περατωθεί 
η φράση και να συνεχισθεί το κείμενο με την ακόλουθη 
διατύπωση: 
«Αυτά τα θετικά μέτρα είναι επίσης απαραίτητα για 
να διευκολυνθεί η πρόσβαση των νέων γυναικών σε 
μη παραδοσιακές δραστηριότητες.» 
Η τροποποίηση αυτή είναι αναγκαία για να διασαφηνι­
σθεί ότι μέτρα για την ενίσχυση της πρόσληψης νεαρών 
ατόμων, ιδιαίτερα γυναικών, δεν πρέπει να αποτελούν τις 
μοναδικές ενέργειες που αποβλέπουν στην προώθηση της 
πρόσβασης των γυναικών σε μη παραδοσιακές δραστηρι­
ότητες. Ασχετα από αυτό θα πρέπει να διασφαλισθεί επί­
σης η ενίσχυση της πρόσληψης γυναικών και σε άλλα 
επαγγέλματα σε επαρκή βαθμό. Σελίδα 2, σημείο 3.3.1, τρίτη περίπτωση 
Η λέξη «περισσότερο ισόρροπης» πρέπει να αντικατα­
σταθεί με τη λέξη «ισόρροπης». 
Με τη λέξη «ισόρροπης» νοείται στο πλαίσιο αυτό, και 
παραπέρα, ότι μακροπρόθεσμα θα πρέπει να επιδιωχθεί 
μια όσο το δυνατό καλύτερη συμμετοχή των γυναικών 
στους τομείς που θα δημιουργηθούν στο μέλλον. Σαν ελά­
χιστος σκοπός θα πρέπει σε κάθε περίπτωση να επιτευ­
χθεί μια ποσοστιαία αναλογία των γυναικών, που δρα­
στηριοποιούνται επαγγελματικά στους τομείς του μέλλο­
ντος, αντίστοιχη με το μερίδιο τους στον ενεργό πληθυ­
σμό γενικά (περίπου 37 ο/ο στην Ευρώπη). 
Σελίδα 2, σημείο 3.3.1, τέταρτη περίπτωση 
Η πρώτη φράση αυτής της παραγράφου πρέπει να τερμα­
τισθεί μετά τις λέξεις «προσωπικό του». Το κείμενο να 
συνεχισθεί με την ακόλουθη φράση: 
«Ιδιαίτερα στους τομείς στους οποίους αναπτύσσο­
νται οι νέες τεχνολογίες πληροφόρησης, θα πρέπει ο 
δημόσιος τομέας να προωθήσει την ισότητα ευκαι­
ριών δίνοντας έτσι το παράδειγμα.» 
Η διατύπωση αυτή συνιστάται κατά τη γνώμη της ΟΚΕ, 
για να αποκλεισθεί η συγκέντρωση, του δημοσίου τομέα 
χωρίς εξαίρεση στην προώθηση της ισότητας ευκαιριών 
στους τομείς, στους οποίους εφαρμόζονται οι νέες τεχνο­
λογίες πληροφόρησης. 
Η συγκεκριμένη προώθηση της ισότητας ευκαιριών θα 
μπορούσε π.χ. να υλοποιείται σχετικά όταν στο δημόσιο 
τομέα σε περίπτωση ύπαρξης όμοιων προσόντων προτι­
μούνται γυναίκες. 
Σελίδα 2, σημείο 3.3.1, πέμπτη περίπτωση 
Η παράγραφος αυτή πρέπει να αναδιατυπωθεί ως εξής: 
«Κάθε πρωτοβουλία που αποσκοπεί στη μείωση και 
στην αναδιοργάνωση του χρόνου εργασίας θα πρέπει 
να συμβάλει κατά τρόπο θετικό στην προώθηση της 
παροχής ίσων ευκαιριών στον τομέα της απασχόλη­
σης.» 
Σελίδα 2, σημείο 3.3.1, έκτη περίπτωση 
Το κείμενο πρέπει να τροποποιηθεί ως εξής: 
«Η ανάπτυξη της εκούσιας εργασίας κατά μερική 
απασχόληση πρέπει να γίνεται έτσι ώστε να περιορι­
στούν όσο το δυνατό οι διακρίσεις εις βάρος των 
γυναικών στην αγορά εργασίας.» 
Για το σκοπό αυτό απαιτούνται μέτρα για να προσφέρε­
ται και για να γίνει πιο ελκυστική και για τους άνδρες η 
Αριθ. C 206/40 Επίσημη Εφημερίδα των Ευρωπαϊκών Κοινοτήτων 6. 8. 84 
εργασία κατά μερική απασχόληση όπως π.χ. με την επέ­
κταση της εργασίας κατά μερική απασχόληση σε επαγ­
γέλματα που απαιτούν υψηλά προσόντα. Και στον τομέα 
αυτό ο δημόσιος τομέας μπορεί να δώσει το παράδειγμα. 
Σελίδα 3, σημείο 3.2, δεύτερη περίπτωση 
Για να διασαφηνισθεί το περιεχόμενο αυτής της παρα­
γράφου πρέπει να αναδιατυπωθεί ως εξής: 
«Να επιτραπεί στις γυναίκες, ενώ θα προστατεύο­
νται όσο το δυνατό καλύτερα τα συμφέροντα τους, 
να προσαρμόσουν καλύτερα τα προσόντα τους στις 
ανάγκες της αγοράς εργασίας, ώστε να υπάρξουν 
καλύτερες ευκαιρίες σ' αυτήν για τις εργαζόμενες 
γυναίκες που θίγονται ιδιαίτερα από τις βιομηχανι­
κές αναδιαρθρώσεις και καινοτομίες, τις άνεργες 
γυναίκες και τις γυναίκες που επιθυμούν να δραστη­
ριοποιηθούν πάλι επαγελματικά.» 
Σελίδα 3, σημείο 3.2, τρίτη περίπτωση 
Οι λέξεις «περισσότερο ισόρροπη» να αντικατασταθούν 
με τη λέξη «ισόρροπη». 
Σελίδα 3, σημείο 3.3 
Η δεύτερη φράση να αρχίζει με τις ακόλουθες λέξεις: 
«Προπαντός να διατεθούν άτομα, τα οποία ...». Η εξής πρόταση να προστεθεί στο τέλος: 
«Επιπλέον, απαραίτητη είναι η θέσπιση γενικών 
μέτρων στις υπηρεσίες εξεύρεσης εργασίας τα οποία 
διευκολύνουν την υλοποίηση της ισότητας ευκαιριών 
των γυναικών (π.χ. κατάλογοι ατόμων που αναζη­
τούν εργασία στους οποίους εγγράφονται γυναίκες 
και άνδρες).» 
Η αναδιατύπωση αυτή διασαφηνίζει ότι το αναγκαίο 
υπαλληλικό προσωπικό δεν πρέπει μόνο να προσφέρει 
υπηρεσίες σε ατομική βάση αλλά να απασχολείται με τα 
ειδικά προβλήματα των άνεργων γυναικών με τρόπο 
εμπεριστατωμένο. 
Σελίδα 3, σημείο 6 
Το σημείο να τροποποιηθεί ως εξής: 
«Το Συμβούλιο υπογραμμίζει τη σημασία των συνο­
δευτικών μέτρων, ιδιαίτερα όσον αφορά την κοινω­
νική υποδομή και όλων των μέτρων που αποσκοπούν 
στην ενίσχυση του ευρύτερου καταμερισμού των 
επαγγελματικών και οικογενειακών ευθυνών και 
καλεί τα κράτη μέλη να λάβουν ανάλογα μέτρα και 
να αναπτύξουν την κατάλληλη δράση στον τομέα 
αυτό.» 
Να προστεθεί η εξής πρόταση: 
«Το Συμβούλιο θεωρεί απαραίτητη τη διενέργεια 
σχετικών ερευνών όσον αφορά τις επιπτώσεις τις 
οποίες έχει η για μεγάλο χρονικό διάστημα απουσία 
των συζύγων και πατέρων στην κατανομή των καθη­
κόντων στην επαγγελματική, οικογενειακή και κοι­
νωνική ζωή.» 
Βρυξέλλες, 23 Μαΐου 1984. 
Ο Πρόεδρος 
της Οικονομικής και 
Κοινωνικής Επιτροπής 
Francis CEYRAC 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογίες που απορρίφθηκαν 
Οι ακόλουθες τροπολογίες που υποβλήθηκαν σύμφωνα με τις διατάξεις του εσωτερικού κανονισμού κατά τη 
διάρκεια των συζητήσεων απορρίφθηκαν: 
Η πέμπτη πλήρης παράγραφος («παράλληλα το τμήμα κάνει έκκληση κλπ.») να διαγραφεί. 
Αιτιολογία 
Δεν φαίνεται σκόπιμο το τμήμα να εκφρασθεί για μια πρόταση οδηγίας στην οποία η διαδικασία εξέτασης 
από την ΟΚΕ δεν έχει περατωθεί. 
6. 8. 84 Επίσημη Εφημερίδα των Ευρωπαϊκών Κοινοτήτων Αριθ. C 206/41 
Αηοτέλεσμα ψηφοφορίας 
Υπέρ: 50, κατά: 54, αποχές: 6. 
«Σελίδα 2 σημείο 3.3.1 τρίτη περίπτωση»: 
Η τρίτη φράση «Σαν ελάχιστος σκοπός κλπ.» να διαγραφεί. 
Αιτιολογία 
Δεν είναι δυνατό ενόψει της τομεακής διαφοροποίησης και διαχωρισμού να τεθεί σαν σκοπός ο προσδιορι­
σμός της μέσης τιμής του αριθμού των γυναικών στον ενεργό πληθυσμό (ή στην πραγματικότητα μια «ποσο­
στιαία αναλογία»). Σε μερικούς τομείς όπως ο τομέας της μικροηλεκτρονικής ο αριθμός των γυναικών που 
απασχολούνται εκεί μπορεί βέβαια να είναι πολύ υψηλός ενώ σε άλλους, όπως η κατασκευή εγκαταστάσεων 
ή η αεροπορική και διαστημική βιομηχανία, ο αριθμός των γυναικών είναι υπερβολικά μικρός. 
Αηοτέλεσμα της ψηφοφορίας 
Υπέρ: 47, κατά: 64, αποχές: 6. 
Να διαγραφεί το κείμενο αυτό «Σελίδα 2, σημείο 3.3.1, πέμπτη περίπτωση ...» μέχρι «... την προώθηση της 
παροχής ίσων ευκαιριών στον τομέα της απασχόλησης». 
Αιτιολογία 
Η μείωση του χρόνου εργασίας καθορίζεται από την κατανομή του κέρδους της παραγωγικότητας. Η αναδι­
οργάνωση του χρόνου εργασίας εξαρτάται από τα χαρακτηριστικά των τομέων παραγωγής και από την 
ευαισθησία τους απέναντι στο διεθνή ανταγωνισμό. Ανεξάρτητα το ένα από το άλλο, τα δύο αυτά στοιχεία 
αντανακλώνται στη σύνθεση των εργαζομένων σε κάθε τομέα παραγωγής (π.χ. βιομηχανία τροφίμων: 
μεγάλο ποσοστό γυναικών, σιδηρουργία ή χημική βιομηχανία: μικρό ποσοστό γυναικών) 
Κατά συνέπεια, η προώθηση της παροχής ίσων ευκαιριών δεν μπορεί και δεν πρέπει τελικά να συνδέεται με 
τη μείωση και την αναδιοργάνωση του χρόνου εργασίας λόγω των διαφορετικών παραγόντων. 
AπoτέL·σμa της ψηφοφορίας 
Υπέρ: 43, κατά: 61, αποχές: 6. 
Γνωμοδότηση για μία πρόταση οδηγίας του Συμβουλίου για την προσέγγιση των νομοθεσιών των 
κρατών μελών σχετικά με το ηχητικό επίπεδο των οχημάτων που κινούνται σε σιδηροτροχιές 
(84/C 206/13) 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 354 της 29ης Δεκεμβρίου 1983, σελίδα 4. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 20 Δεκεμβρίου 1983 να ζητήσει, σύμφωνα με τις διατάξεις του 
άρθρου 100 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της ΟΚΕ για την πρόταση που αναφέρθηκε παραπάνω.